എന്റെ പ്രായത്തിൽ നമ്മുടെ രാജ്യത്ത് ആരും വിവാഹം കഴിക്കില്ല . നമ്മുടെ രാജ്യം അത്രമാത്രം പുരോഗമിച്ചിട്ടില്ല . ഡൊണാൾഡ് ട്രംപ് എഴുപത്തിനാലാം വയസ്സിൽ വിവാഹം ചെയ്യുകയാണെങ്കിൽ അത് അവിടെ ആർക്കും പ്രശ്നമല്ല . എല്ലാ മനുഷ്യനും ഒരു പങ്കാളി വേണം . ഷേർലി എന്നെ നന്നായി മനസ്സിലാക്കുന്ന ഒരു വ്യക്തിയാണവർ . നേരത്തേ ഒരു ഭാര്യയുണ്ടായിരുന്നു . ഞങ്ങൾ പിരിഞ്ഞു . കുറെക്കാലമായി ഒറ്റയ്ക്കായിരുന്നു . ആ ഏകാന്തതയിലിരിക്കുമ്പോഴാണ് ഷേർലി വന്നത് - വേലു പ്രഭാകരൻ പറയുന്നു . വളരെ സത്യസന്ധനായ വ്യക്തിയാണ് വേലു പ്രഭാകരനെന്ന് ഷേർലി പറയുന്നു . കൂടുതൽ അടുത്തപ്പോൾ അദ്ദേഹത്തെ പൂർണമായി മനസ്സിലാക്കാൻ കഴിഞ്ഞു . അതുകൊണ്ട് വിവാഹം ചെയ്യാൻ തീരുമാനിച്ചതും . സത്യസന്ധമായ ബന്ധങ്ങളിൽ പ്രായം ഒരു തടസ്സമല്ലെന്നും ഷേർലി പറയുന്നു . വേലു പ്രഭാകരൻ 2009ൽ സംവിധാനം ചെയ്ത ഇത് കാതൽ കഥൈ എന്ന സിനിമയിൽ ഷേർലിയായിരുന്നു നായിക . വേലു പ്രഭാകരന്റെ പുതിയ ചിത്രമായ ഒരു ഇയക്കുനരിൻ ഡയറിയുടെ ഫോട്ടോകൾ ഓൺലൈനിൽ വൈറലാണ് . വേലു പ്രഭാകരൻ സിനിമയിൽ സംവിധായകനായി പ്രധാന കഥാപാത്രത്തെ അവതരിപ്പിക്കുകയും ചെയ്യുന്നുണ്ട് .